Paterna i Caixa Popular signen un conveni per a facilitar finançament preferent a pimes paterneres damnificades per la COVID-19
20/05/2020

# Paterna i Caixa Popular signen un conveni per a facilitar finançament preferent a pimes paterneres damnificades per la COVID-19

[![Paterna i Caixa Popular signen un conveni per a facilitar finançament preferent a pimes paterneres damnificades per la COVID-19](/images/noticias/2020/05/caixa-pymes-gr.jpg)](/images/noticias/2020/05/caixa-pymes-gr.jpg)

20.05.2020

L'acord aconseguit permet a les empreses interessades optar a dues línies de finançament: pòlisses de crèdit i préstecs personals, totes dues sense comissions d'obertura ni despeses d'estudi, i a uns tipus d'interés baixos

L'Ajuntament de Paterna, a través de l'Associació Paterna Ciutat d'Empreses, i la cooperativa de crèdit Caixa Popular han signat un conveni de col·laboració per a oferir línies de finançament amb condicions avantatjoses per a tots aquells col·lectius membres de les diferents associacions adherides a Paterna Ciutat d'Empreses, que necessiten liquiditat a conseqüència de la pandèmia del COVID-19.  
  
L'acord, subscrit per l'Alcalde de Paterna i President de l'Associació, Juan Antonio Sagredo, ofereix a les empreses interessades dues línies de finançament: pòlisses de crèdit i préstecs personals, totes dues sense límit d'import, sense comissions d'obertura ni despeses d'estudi i a uns tipus d'interés baixos.  
  
Per a poder optar a aquestes línies de finançament, serà necessari pertànyer a alguna de les associacions que conformen Paterna Ciutat d'Empreses, és a dir, a EGM Parc Tecnològic Paterna, Asivalco, L’Andana, Parc Científic, Parc Empresarial Tàctica, Apymep, Paterna Gastronòmica, Multipaterna i Paterna Unió de Comerç i presentar un informe explicant el motiu pel qual se sol·licita aquest finançament, com per exemple, menors ingressos, situació de desocupació, etc.  
  
Aquest conveni se suma a altres mesures que està duent a terme l'Executiu socialista per a ajudar els autònoms i pimes a reactivar la seua activitat i donar compliment al Pla de Reactivació Econòmica de Paterna com l'ajornament del període de pagament voluntari dels principals tributs, com per exemple l'IAE, que es posarà pagar fins al 31 de desembre de 2020, o l'exempció del cobrament de la taxa de terrasses de bars i restaurants per ocupació de via pública o la suspensió del cobrament de la taxa de mercat ambulant.